**Cenu aptaujas**

**“Brauktuves plaisu aizliešana vai aizpildīšana ar hermētiķi”**

**ID Nr.SKS2021/06**

**nosacījumi**

|  |  |  |
| --- | --- | --- |
|  | Pasūtītājs un Pasūtītāja kontaktpersona | SIA “Saulkrastu komunālserviss”Reģistrācijas Nr.: 40103027944Liepu iela 3, Saulkrasti, Saulkrastu novads, LV-2160[www.komunalserviss.lv](http://www.komunalserviss.lv) Kontaktpersona: Labiekārtošanas nodaļas vadītājs Aleksandrs Zoričstālr.: +371 20242148 |
|  | Informācija par iepirkuma priekšmetu | Brauktuves plaisu aizliešana vai aizpildīšana ar hermētiķi atbilstoši šī nolikuma 4.pielikumam, spēkā esošajiem normatīvajiem aktiem, LVC ceļu specifikācijai, un saskaņā ar iesniegto Finanšu piedāvājumu. |
|  | Pakalpojuma sniegšanas vieta | Saulkrastu novads |
|  | Pakalpojuma sniegšanas periods | No līguma noslēgšanas dienas (ja darbu veikšanu pieļauj laikapstākļi) līdz 23.06.2022. |
|  | Pakalpojuma sniegšanas nosacījumi | Cenu aptaujas 3.pielikums |
|  | Piedāvājumu iesniegšanas termiņš un vieta | Piedāvājumu var iesniegt **līdz 2022.gada 13.jūnijam**, plkst.16.30, Liepu ielā 3, Saulkrasti, Saulkrastu novads, LV-2160, to iesniedzot personīgi vai elektroniski (e-pasts: info@komunalserviss.lv), parakstot to ar drošu elektronisko parakstu, atsūtot pa pastu vai izmantojot kurjera pakalpojumus. Iesniegtie piedāvājumi ir Pasūtītāja īpašums. |
|  | Piedāvājuma izvēles kritērijs | Pasūtītājs līguma slēgšanas tiesības piešķir saimnieciski visizdevīgākajam piedāvājumam, kura izvēles kritērijs ir zemākā cena, proti, Pakalpojuma cena par vienu vienību (bez PVN). |
|  | Piedāvājuma derīguma termiņš | Pretendenta iesniegtajam piedāvājumam jābūt derīgam līdz līguma noslēgšanai, bet ne mazāk kā 30 (trīsdesmit) dienas no piedāvājumu iesniegšanas dienas. |
|  | Piedāvājums sastāv no: | Pieteikuma (aizpildīts Cenu aptaujas 1.pielikums).Finanšu piedāvājuma (aizpildīts Cenu aptaujas 2.pielikums). Pretendenta kvalifikācijas un atlases dokumentiem (Cenu aptaujas 10.punkts) |

# Pretendentu kvalifikācijas un atlases prasības un iesniedzamie dokumenti

* 1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu.
	2. Pretendentu atlases prasības attiecībā uz Pretendenta tehniskajām un profesionālajām iespējām izstrādāt iepirkuma priekšmetā paredzētos materiālus:

|  |  |  |
| --- | --- | --- |
|  | **Prasība** | **Iesniedzamais dokuments** |
| 10.1. |  | Pieteikums (1.pielikums) |
| 10.2. |  | Finanšu piedāvājums (2.pielikums) |
| 10.3. | Pretendents (katrs piegādātāju apvienības dalībnieks) ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamā pakalpojuma izpildi Latvijas Republikā. | Ārvalstu pretendentam (komersantam) - komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments.Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par iepirkuma uzvarētāju, tad pēc lēmuma par līguma slēgšanas tiesību piešķiršanas dienas tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Minēto termiņu var pagarināt, ja Pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks*.*Ja piedāvājumu iesniedz pretendents - fiziska persona, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu.*Attiecībā uz Latvijā reģistrētu pretendentu Komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.* |
| 10.4. | Ja Pretendents balstās uz citu personu/ apakšuzņēmēju saimnieciskajām un finansiālajām iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura, tad Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | Pretendents apliecina Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| 10.5. | Ja Pretendents balstās uz citu personu/ apakšuzņēmēju tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura, tad Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumu, kuru izpildei attiecīgās spējas ir nepieciešamas. | Pretendents apliecina Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| 10.6. | Ja piedāvājumu iesniedz piegādātāju apvienība:Pretendenta pieteikumu dalībai iepirkuma procedūrā paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt Iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.Piegādātāju apvienībai 10 (desmit) darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.Piegādātāji, kas apvienojušies piegādātāju apvienībā un iesniegušo kopīgu piedāvājumu, visi kopā ir uzskatāmi par vienu Pretendentu, tādējādi Nolikuma 3.punktā noteiktās prasības tehniskajām un profesionālajām spējām ir izpildāmas visiem piegādātāju apvienības dalībniekiem kopā. | Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:Piegādātāju apvienības dibināšanas mērķis un vienošanās spēkā esamības termiņš;Apliecinājums, ka piegādātāju apvienība izveidosies atbilstoši noteiktam juridiskam statusam vai noslēgs sabiedrības līgumu;Katra apvienības dalībnieka paredzamā Iepirkuma līguma daļa, tiesības un pienākumi;Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;Informācija un rekvizīti par piegādātāju apvienības vadošo dalībnieku;Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā. |
| 10.7. | Pretendenta vidējais gada neto apgrozījums par iepriekšējiem 3 (trīs) noslēgtiem finanšu gadiem (2018.-2020.) vai nostrādātajā periodā (ja pretendents ir dibināts vēlāk vai attiecīgajā tirgū darbojas mazāk par trīs gadiem) ir vismaz 30 000 EUR (bez PVN). Attiecībā uz Pretendentiem, kas savu darbību tirgū uzsākuši vēlāk, vidējais gada neto apgrozījums nostrādātajā periodā, ir vismaz 30 000 EUR. | Pretendenta sagatavota un parakstīta Pretendenta izziņa par finanšu apgrozījumu iepriekšējo trīs noslēgto gadu laikā līdz piedāvājuma iesniegšanas brīdim, vai īsākā, ņemot vērā Pretendenta dibināšanas vai darbības uzsākšanas laiku.Attiecībā uz Pretendentiem, kas savu darbību tirgū uzsākuši vēlāk, apliecinājums par vidējo gada finanšu apgrozījumu iesniedzams par nostrādāto periodu (sadalījumā pa gadiem). Ja piedāvājumu iesniedz piegādātāju apvienība (t.sk. personālsabiedrība), šī punkta prasībām atbilstošs apliecinājums par piegādātāju apvienībā iekļauto piegādātāju vidējo kopējo gada finanšu apgrozījumu iepriekšējo trīs noslēgto gadu periodā. |
| 10.8. | Pretendents pēdējo 3 (trīs) gadu (2019.-2021.) laikā ir īstenojis vismaz 3 (trīs) iepirkuma priekšmetam līdzīgus projektus. Ja Pretendents izvēlas iesniegt piedāvājumu tikai par vienu vai vairākām iepirkuma priekšmeta daļām, pieredze ir jāapliecina tikai par to darbu veikšanu, kas norādīti attiecīgajā iepirkuma daļā. | Pretendents iesniedz aizpildītu un parakstītu 3. pielikumu.Veidlapā jānorāda visa nepieciešamā informācija un apraksts par sniegto pakalpojumu, lai Pasūtītājam nerodas šaubas par Pretendenta pieredzes atbilstību Nolikumā noteiktajām prasībām. |
|  |  | Dokumentu, kas apliecina piedāvājuma parakstītāja personas pārstāvības tiesības (oriģināls vai normatīvajos aktos apliecināta kopija), izņemot, ja piedāvājumu paraksta persona, kurai pārstāvības tiesības reģistrētas Latvijas Republikas Uzņēmumu reģistrā. |

1. **Piedāvājumu vērtēšana**
	1. Tiek vērtēti šādi nosacījumi:
		1. pretendenta atbilstība Cenu aptaujas nolikumā 10.punktā noteiktajām pretendentu atlases prasībām. Ja pretendents neatbilst kādai no Nolikuma 10.punktā noteiktajām prasībām, Pasūtītājs pretendentu izslēdz no turpmākās dalības iepirkumā un tā piedāvājumu tālāk neizskata.
		2. zemākās piedāvātās cenas noteikšana atbilstoši piedāvājumu izvērtēšanas kritērijam – Pasūtītājs nosaka piedāvājuma zemāko cenu tikai tiem pretendentiem, kuri atbilst šajā nolikumā noteiktajām pretendentu kvalifikācijas un atlases prasībām.
2. **Uzvarētāja noteikšana un Līguma noslēgšana**
	1. Pasūtītājs par uzvarētāju iepirkumā, ar tiesībām slēgt Līgumu, atzīst Pretendentu, kurš izraudzīts atbilstoši Nolikumā noteiktajām prasībām, ir iesniedzis visām Nolikumā izvirzītajām prasībām atbilstošu piedāvājumu saskaņā ar Nolikumā noteikto piedāvājumu izvērtēšanas kritēriju.
	2. Visi Pretendenti tiek rakstveidā informēti par iepirkuma rezultātiem 3 (trīs) darba dienu laikā pēc lēmuma pieņemšanas vai pārtraukt iepirkumu, neizvēloties nevienu piedāvājumu.
	3. Pasūtītājs 5 (piecu) darba dienu laikā no Lēmuma pieņemšanas dienas slēdz Līgumu ar Pasūtītāja izraudzīto Pretendentu, pamatojoties uz Pretendenta piedāvājumu un saskaņā ar šo Nolikumu.
	4. Ja izraudzītais Pretendents 5 (piecu) darba dienā no Lēmuma nosūtīšanas dienas atsakās noslēgt līgumu vai kavē Līguma noslēgšanu, Pasūtītājs ir tiesīgs slēgt līgumu ar nākamo pretendentu, kurš iesniedza otru zemāko cenu, vai arī pārtraukt cenu aptauju.
3. **Pasūtītāja tiesības un pienākumi**
	1. Pasūtītāja tiesības:
		1. Pieprasīt no Pretendentiem precizētu informāciju par savu piedāvājumu, nosakot, ka informācija jāiesniedz 3 (trīs) darba dienu laikā no pieprasījuma dienas;
		2. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija papildina vai izskaidro sertifikātus un dokumentus, kas iesniegti Pasūtītājam;
		3. Normatīvajos aktos noteiktajā kārtībā labot Pretendentu Finanšu piedāvājumos konstatētās aritmētiskās kļūdas, informējot par to Pretendentus;
		4. Neizvērtēt iepirkumam iesniegtos Pretendentu piedāvājumus, ja tie neatbilst Nolikumā izvirzītajām prasībām;
		5. Jebkurā brīdī pārtraukt iepirkumu, ja tam ir objektīvs pamatojums, tajā skaitā, arī šādos gadījumos:
			1. ja neviens no iesniegtajiem piedāvājumiem netiek atzīts par atbilstošu nolikuma prasībām;
			2. ja iesniegtie piedāvājumi pārsniedz Pasūtītāja paredzēto budžetu šādu darbu veikšanai;
			3. ja iesniegtie piedāvājumi un to kopējā pakalpojuma summa pārsniedz Publisko iepirkuma likumā noteiktās līgumcenas, no kuras ir jāorganizē cita iepirkuma procedūra atbilstoši Publisko iepirkumu likumam;
			4. ja izraudzītais pretendents atsakās no Līguma slēgšanas vai kavē Līguma noslēgšanu.
	2. Pasūtītāja pienākumi:
		1. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
		2. Vērtēt Pretendentus un to iesniegtos piedāvājumus saskaņā ar šo Nolikumu, izvēlēties piedāvājumu, vai pieņemt lēmumu par iepirkuma izbeigšanu/pārtraukšanu, neizvēloties nevienu piedāvājumu;
		3. 3 (trīs) darba dienu laikā pēc lēmumu pieņemšanas rakstiski informēt visus Pretendentus par iepirkumā pieņemto lēmumu.
4. **Pretendenta tiesības un pienākumi**
	1. Pretendenta tiesības:
		1. Iepazīties ar Nolikumu un pielikumā pievienotajiem dokumentiem;
		2. Laikus pieprasīt papildu informāciju par iepirkuma nolikumā iekļautajām prasībām, papildus informāciju Pasūtītājs sniedz triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām. Ja pretendents neievēro šo termiņu un jautājums Pasūtītāja ieskatā ir nebūtisks, tad Pasūtītājs uz šo Pretendenta iesniegto jautājumu ir tiesīgs nesniegt atbildi;
		3. Līdz piedāvājumu iesniegšanas termiņa beigām grozīt, atsaukt vai mainīt savu iesniegto piedāvājumu.
	2. Pretendenta pienākumi:
		1. Rūpīgi iepazīties ar Nolikumā minētajiem nosacījumiem, sagatavot piedāvājumu atbilstoši Nolikuma prasībām;
		2. Sniegt patiesu informāciju par savu kvalifikāciju;
		3. Ne vēlāk kā 3 (triju) darba dienu laikā pēc Pasūtītāja pieprasījuma saņemšanas dienas rakstveidā sniegt atbildes uz to par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai;
		4. Segt visas izmaksas, kas saistītas ar piedāvājuma sagatavošanu un iesniegšanu;
		5. Negrozīt savu piedāvājumu pēc piedāvājumu iesniegšanas termiņa beigām.

Pasūtītājs

SIA “Saulkrastu komunālserviss” valdes locekle

Raimonda Ozoliņa

1.pielikums

**PIETEIKUMS**

**IEPIRKUMA**

**“Brauktuves plaisu aizliešana vai aizpildīšana ar hermētiķi”**

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
| Vispārējā interneta adrese: |  |
|  |
| **Finanšu rekvizīti** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu** |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šo apliecinām savu dalību iepirkumā un apstiprinu, ka esmu iepazinies ar tās noteikumiem, līguma nosacījumiem, pakalpojuma sniegšanas apjomiem, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

**Apliecinām, ka:**

* pretendents nekādā veidā nav ieinteresēts nevienā citā piedāvājumā, kas iesniegts šajā iepirkumu procedūrā, nav tādu apstākļu, kuri liegtu pretendentam piedalīties iepirkuma procedūrā un pildīt iepirkuma nolikumā (t.sk., tehniskajā specifikācijā) norādītās prasības;
* pretendents neatbilst Publisko iepirkumu likuma 9.panta astotās daļas izslēgšanas noteikumiem.

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |

2.pielikums

**FINANŠU PIEDĀVĀJUMS**

**“Brauktuves plaisu aizliešana vai aizpildīšana ar hermētiķi”**

Mēs *<pretendenta nosaukums>* piedāvājam veikt Darbus par šādu līgumcenu:

|  |  |  |  |  |  |
| --- | --- | --- | --- | --- | --- |
| **Nr.** | **Pakalpojuma veids** | **Mērvienība** | **Plānotais darba apjoms** | **Cena par vienu vienību,****EUR bez PVN** | **Cena par visu darba apjomu,****EUR bez PVN** |
| 1. | Plaisu aizliešana vai aizpildīšana ar hermētiķi | m | 6500 |  |  |
| **KOPĀ:** |  | \* |  |

\* Vērtējamā cena

Apliecinām, ka, iesniedzot piedāvājumu, esam iepazinušies ar visiem apstākļiem, kas varētu ietekmēt līguma summu un piedāvāto darbu izpildi. Līdz ar to garantējam, ka gadījumā, ja mums tiks piešķirtas līguma slēgšanas tiesības, saistības apņemamies pildīt atbilstoši mūsu piedāvājumam.

Apliecinām, ka izmaksās ievērtēti visi darbu veikšanai nepieciešamie materiāli, algas un mehānismi, visi ar darbu organizāciju saistītie izdevumi, kā arī darbi, kas nav minēti, bet bez kuriem nebūtu iespējama darbu pareiza un spēkā esošiem normatīvajiem aktiem atbilstoša veikšana pilnā apmērā.

Ar šo garantējam sniegto ziņu patiesumu un precizitāti. Mēs saprotam un piekrītam prasībām, kas izvirzītas pretendentiem šī iepirkuma nolikumā un līguma projektā.

Paraksta pretendenta vadītājs vai vadītāja pilnvarota persona:

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |

3.pielikums

**PRETENDENTA PIEREDZES APRAKSTS**

Lai apliecinātu prasīto pieredzi, tabulā norādīt informāciju par pakalpojumiem, kas atbilst Nolikumā minētajām prasībām:

|  |  |  |
| --- | --- | --- |
| Sniegtā pakalpojuma nosaukums  | Sniegtā pakalpojuma raksturojums un apraksts  | Pasūtītājs(nosaukums,reģistrācijasnumurs, adreseunkontaktpersona) |
|  |  |  |
|  |  |  |
|  |  |  |
|  |  |  |
|  |  |  |

Paraksta pretendenta vadītājs vai vadītāja pilnvarota persona:

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |

4.pielikums

**Plaisu aizliešana vai aizpildīšana ar hermētiķi**

**Plānotie darbu apjomi: 6500 m**

|  |  |  |
| --- | --- | --- |
| **N.p.k.** | **Ielas nosaukums** | **Atrašanās vieta** |
| 1 | V101 (Rīgas/ Ainažu/Tallinas) | Saulkrasti/ Zvejniekciems |
| 2 | Bērzu aleja | Zvejniekciems |
| 3 | Sējas pagasts | Sējas pagasts |
|   |   |   |

Pasūtītājam līguma darbības laikā ir tiesības samazināt darba apjomu, nesasniedzot kopējo nolīgto līgumcenu un tas nevar būt par pamatu prasībai pret Pasūtītāju. Ja laika apstākļu vai citu objektīvu iemeslu dēļ pieaugs Pasūtītāja darba apjoms (m), pieļaujama Līguma apjoma palielināšana, slēdzot rakstveida vienošanos starp Pusēm par grozījumu izdarīšanu Līgumā, nemainot Pretendenta piedāvāto maksu par vienu m.

**Mērķis**

Nodrošināt ceļa līdzenumu un virsmas ūdens atvadi no ceļa seguma.

**Mērvienības un darba daudzuma uzskaite**

Izpildītais darbs ir uzmērāms kā aprēķinātais aizpildīto plaisu garums metros – m

**Darba apraksts**

Plaisu aizliešana vai aizpildīšana ar hermētiķi ietver nepieciešamo materiālu sagatavošanu, piegādi un iestrādi, kā arī plaisu sagatavošanu (tīrīšana, gruntēšana, kā arī izzāģēšana vai izfrēzēšana, ja paredzēts) aizpildīšanai.

**Materiāli**

Hermētiķis, kuram jāatbilst LVS EN 14188-1 prasībām N1 vai F1 tipam. Gruntēšanas materiāls, kuram jāatbilst hermētiķa ražotāja noteiktajām prasībām. Minerālmateriāls pārkaisīšanai, kuram jāatbilst LVS EN 13043 prasībām, jālieto smalks minerālmateriāls (D ≤ 2 mm), kura granulometriskajam sastāvam jāatbilst GF85 kategorijai, un smalkās frakcijas saturam jāatbilst f3 kategorijai (procentuālais daudzums, kas iziet caur 0,063 mm sietu ≤ 3).

**Iekārtas**

Iekārtas, kas nodrošina plaisu efektīvu iztīrīšanu ar gaisa strūklu vai citu metodi, kā arī izžāvēšanu, ja nepieciešams. Zāģis fai frēze, kas nodrošina vienveidīga plaisas izzāģēšanu vai izfrēzēšanu noteiktajā dziļumā un platumā. Iekārta hermētiķa iestrādei, kas nodrošina hermētiķa uzkarsēšanu līdz darba temperatūrai un precīzu tā ieklāšanu (plaisas aizpildīšanu vai/un pārsegšanu).

**Darba izpilde**

Plaisu aizliešanu vai aizpildīšanu ar hermētiķi veic sausā laikā. Darbus izpildīt pie apkārtējā gaisa temperatūras no +5 0C līdz +25 0C vai citā temperatūru diapozonā atbilstoši ražotāja rekomendācijām. Ja hermētiķa ražotājs iesaka gruntēšanu, tad jāparedz plaisas un plaisai pieslēdzošā seguma gruntēšana ar ieteikto grunti. Pirms hermētiķa vai gruntēšanas materiāla iestrādes jāveic remontējamās plaisas sagatavošanas darbi, t.i. plaisas un pieguļošais segums jāiztīra ar gaisa vai sakarsēta gaisa strūklu, vai ar smilts strūklu, vai ar citu mehānisku paņēmienu, attīrot vismaz 25 mm platumā uz katru pusi no paredzētā pārklājuma (gruntējuma/hermētiķa) iestrādes malas. Lietojot sakarsēta gaisa strūklu, nav pieļaujama asfalta seguma izdedzināšana. Remontam sagatavotajai plaisai un tai pieslēdzošai seguma virsmai pirms hermētiķa vai gruntēšanas materiāla iestrādes ir jābūt tīrai, brīvai no putekļiem, netīrumiem, dubļiem, sniega, ledus, kā arī jebkādiem citiem svešķermeņiem, un sausai. Gruntēšanas materiāla un hermētiķa iestrāde ir jāveic nekavējoties pēc sagatavošanas darbu izpildes. Plaisas aizlej vai aizpilda ar hermētiķi, kas ir uzkarsēts līdz ieklāšanas temperatūrai (nosaka ražotājs). Iestrādājot hermētiķi jākontrolē, lai to karsējot, netiktu pārsniegta pieļaujamā karsēšanas temperatūra (nosaka ražotājs). Hermētiķi iestrādā ar gludekli, kas nodrošina hermētiķa lentveidīgu ieklāšanu. Aizlejot plaisu, hermētiķa lentas malai jāpārsedz plaisas malas vismaz par 13 mm. Iestrādātais hermētiķis ir jāpasargā no pielipšanas pie transportlīdzekļu riteņiem, veicot tā pārkaisīšanu ar minerālo materiālu. Lieki uzkaisītais materiāls ir jānoslauka.

**Prasības izpildītam darbam un kvalitātes novērtējums**

Hermētiķim ir jābūt labi pielipušam pie seguma un plaisā, un pārkaisītam ar smilti. Pēc darba pabeigšanas uz seguma nedrīkst palikt ar minerālmateriālu neapbērts brīvs hermētiķis – tas jāapber ar nepieciešamā daudzuma minerālmateriālu. Uz seguma virsmas nedrīkst atrasties nepiesaistīts minerālmateriāls – tas jānoslauka.

5.pielikums

Līgums

par Brauktuves plaisu aizliešanu vai aizpildīšanu ar hermētiķi

Šis LĪGUMS, noslēgts Saulkrastos, 2022.gada \_\_. \_\_\_\_\_\_\_ starp SIA “Saulkrastu komunālserviss” (turpmāk – “Pasūtītājs”), kuru saskaņā ar statūtiem pārstāv \_\_\_\_\_, no vienas puses, un

“\_\_\_\_\_\_” (turpmāk – “Uzņēmējs”), kuru saskaņā ar statūtiem pārstāv \_\_\_\_\_\_\_, no otras puses, (turpmāk saukti kopā – “Līdzēji” un katrs atsevišķi, – “Līdzējs”),

pamatojoties uz Pasūtītāja rīkotās cenu aptaujas “\_\_\_\_\_\_” rezultātiem (turpmāk – Procedūra) un Uzņēmēja iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod, bet Uzņēmējs apņemas veikt Brauktuves plaisu aizliešanas vai aizpildīšanas ar hermētiķi darbus saskaņā ar Piedāvājumu (\_\_.pielikums), Tehnisko specifikāciju (\_\_.pielikums), kā arī spēkā esošajiem normatīvajiem aktiem un ceļu specifikācijām, turpmāk – Pakalpojums.
2. **Līguma spēkā esamība**
	1. Līgums stājās spēkā ar tā parakstīšanas dienu un ir spēkā līdz 2022.gada 23.jūnijam.
3. **Līguma cena un samaksas kartība**
	1. Par šajā Līgumā paredzētā Pakalpojuma kvalitatīvu sniegšanu Pasūtītājs apņemas samaksāt Uzņēmējam Līguma cenu (bez PVN, nodokļa apgrieztā maksāšana, Pievienotās vērtības nodokļa likums 142.pants) atbilstoši iesniegtajam Piedāvājumam un par faktiski paveiktajiem Darbiem.
	2. Līguma cena ir visaptverošs maksājums par Līguma priekšmeta īstenošanu. Iesniedzot cenu piedāvājumu, Uzņēmējs ir paredzējis ar Pakalpojuma sniegšanu saistītos saprātīgos riskus, grūtības un apstākļu maiņas, kādas ir raksturīgas šāda pakalpojuma sniegšanai.
	3. Visi maksājumi saskaņā ar šo Līgumu tiek veikti 30 (trīsdesmit) dienu laikā no dienas, kad Uzņēmējs ir iesniedzis Pasūtītājam rēķinu apmaksai un Līdzēji ir parakstījuši Darbu pieņemšanas – nodošanas aktu par paveiktajiem darbiem.
	4. Ja ir iestājušies apstākļi, kas saskaņā ar Līgumu dod tiesības pret kādu no Līdzējiem piemērot līgumsodu vai aprēķināt nokavējuma procentus, tad otrs Līdzējs par to iesniedz atsevišķu rēķinu.
	5. Apmaksājot paveiktos Darbus, Pasūtītājs ir tiesīgs ieturēt summas (iepriekš par to rakstiski informējot Uzņēmēju), kas viņam saskaņā ar šo Līgumu pienākas no Uzņēmēja kā:
		1. to zaudējumu atlīdzība, kuri Pasūtītājam radušies sakarā ar līgumsaistību nepienācīgu izpildi no Uzņēmēja puses;
		2. nokavējuma procentu vai līgumsodu maksājumi (ja tādi Uzņēmējam ir jāmaksā Pasūtītājam saskaņā ar šo līgumu).
	6. Nekvalitatīvi vai neatbilstoši veiktie darbi netiek akceptēti un apmaksāti līdz defektu novēršanai.
	7. Par samaksas brīdi uzskatāma diena, kad Pasūtītājs ir pārskaitījis naudu no sava bankas konta.
	8. Uzņēmējs sagatavo rēķinus papīra veidā, nosūtot to uz Pasūtītāja norādīto juridisko adresi vai elektroniski, nosūtot tos uz Pasūtītāja adresi: info@komunalserviss.lv. Līdzēji vienojas, ka elektroniski izrakstītajos rēķinos, personas, kas izraksta rēķinus, rakstiskais paraksts tiek aizstāts ar tā elektronisko apliecinājumu (autorizāciju). Elektroniski saņemtajiem (izrakstītajiem) rēķiniem jāsatur pilna informācija atbilstoši likuma “Par grāmatvedību” prasībām. Gadījumā, ja rēķini nav noformēti atbilstoši normatīvo aktu prasībām, Uzņēmēja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jauna rēķina saņemšanas no Uzņēmēja. Rēķini, kas tiks saņemti ieskenēti, netiks uzskatīti par pamatu maksājumu veikšanai.
	9. Līguma cenas vienas vienības cena par visu Līgumā noteikto Darbu izpildi tiek noteikta nemainīga uz visu Līguma darbības laiku, izņemot gadījumu, ja Līdzēji vienojas par cenas samazinājumu.
	10. Ja laika apstākļu vai citu objektīvu iemeslu dēļ pieaugs Pasūtītāja Procedūras nolikumā norādīto darbu apjoms, pieļaujama Līguma apjoma palielināšana ne vairāk kā 20 % apmērā no līguma summas, slēdzot rakstveida vienošanos starp Līdzējiem par grozījumu izdarīšanu Līgumā, nemainot Pretendenta piedāvāto maksu par vienu vienību.
	11. Pasūtītājam līguma darbības laikā ir tiesības samazināt darba apjomu, nesasniedzot kopējo nolīgto līgumcenu un tas nevar būt par pamatu prasībai pret Pasūtītāju.
4. **Līdzēju pienākumi un tiesības**
	1. **Pasūtītāja pienākumi:**
		1. veikt maksājumus Līgumā noteiktajos termiņos un apmērā;
		2. sniegt Uzņēmējam visu nepieciešamo informāciju saistībā ar Līguma 1.punktā minēto darbu veikšanu, ja tāda ir nepieciešama.
	2. Pasūtītājam ir tiesības atsaukt jebkuru Uzņēmēja darbinieku vai apakšuzņēmēju, nosūtot motivētu paziņojumu Uzņēmējam, ja attiecīgais speciālists nespēj veikt savus profesionālos pienākumus vai pārkāpj iekšējās darba kārtības, darba drošības tehnikas, ugunsdrošības, elektrodrošības, vides aizsardzības vai Līguma noteikumus, vai citus piemērojamos tiesību aktus. Uzņēmējs nekavējoties pēc šāda paziņojuma saņemšanas norīko citu speciālistu vai apakšuzņēmēju.
	3. **Uzņēmēja pienākumi:**
		1. veikt Pakalpojumu kvalitatīvi, ar saviem resursiem, ierīcēm un darbaspēku, atbilstoši Līgumam, tā pielikumiem un saskaņā ar spēkā esošajiem normatīvajiem aktiem un noteiktajos termiņos;
		2. saskaņot ar Pasūtītāju darba organizācijas jautājumus saistībā ar Pakalpojuma sniegšanu;
		3. nodrošināt personāla kvalifikāciju līmenī, kas ir nepieciešams un pietiekams darbu veikšanai. Ievērojot to, ka darbi šī Līguma ietvaros saistīti ar paaugstinātu bīstamību Uzņēmēja personālam un apkārtējiem, Uzņēmējs uzņemas atbildību par Pasūtītājam, Uzņēmējam, Uzņēmēja darbiniekiem un trešajām personām nodarītajiem zaudējumiem, kas varētu rasties Uzņēmējam kļūdaini saprotot vai izpildot Pasūtītāja dotās instrukcijas un dokumentāciju Uzņēmēja brigādes pielaišanai Līgumā paredzēto darbu izpildei, kā arī instrukcijas un dokumentāciju Līgumā paredzēto darbu veikšanas laikā;
		4. apdrošināt savu profesionālo civiltiesisko atbildību atbilstoši Latvijas Republikas Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām. Šo apdrošināšanu Uzņēmējs uztur spēkā visā Darbu veikšanas laikā;
		5. savlaicīgi informēt Pasūtītāju par visām problēmām, kas saistītas ar Līguma izpildi, varētu aizkavēt izpildes termiņus;
		6. informēt Pasūtītāju, ja Uzņēmēja vainas dēļ ir radies kaitējums videi un segt soda sankcijas, ja tādas ir;
		7. uz sava rēķina nodrošināt visus Līguma pilnīgai un savlaicīgai izpildei nepieciešamos Uzņēmēja mehānismus un iekārtas;
		8. pirms Darbu pieņemšanas – nodošanas akta parakstīšanas sakārtot Darbu veikšanas teritoriju (aizvākt pēc Darbu pabeigšanas atlikušos būvgružus, Uzņēmēja īpašumu u.c.) un atstāt to tīrā un drošā stāvoklī;
		9. apsaimniekot darbu rezultātā radušos atkritumus atbilstoši Latvijas Republikas normatīvajiem aktiem;
		10. darbu gaitā savlaicīgi pārbaudīt būvobjektā lietoto būvizstrādājumu un materiālu atbilstību un nepieļaut to izmantošu būvdarbu veikšanas laikā;
		11. pienākums un atbildība pilnībā ievērot darba aizsardzības un darba drošības prasības.
5. **Apakšuzņēmēji un saistību pāreja**

Uzņēmējam ir tiesības Līguma izpildē iesaistīt apakšuzņēmējus. Uzņēmējs, iesaistot apakšuzņēmējus, uzņemas atbildību par apakšuzņēmēju darbību/bezdarbību tādā pašā mērā kā par savu darbību/bezdarbību.

1. **Darbu pieņemšanas – nodošanas kārtība**
	1. Pakalpojums uzskatāms par sniegtu un pieņemtu, kad Līdzēji par to ir parakstījuši Darbu pieņemšanas – nodošanas aktu.
	2. Līdzēji vienojas, ka iesniedz Pasūtītājam Darbu pieņemšanas – nodošanas aktu par paveiktajiem Darbiem, detalizēti norādot paveikto Darbu apjomu, ko Pasūtītājs apņemas izskatīt un saskaņot 10 (desmit) dienu laikā no tā saņemšanas dienas. Iesniegtais akts netiek saskaņots, ja Pasūtītājs Darbu apsekošanas laikā ir konstatējis Darbu izpildes neatbilstības un par to sagatavots Iebildumu akts.
	3. Ja Pasūtītājs, apsekojot Darbu izpildes vietu, konstatē nekvalitatīvus un/vai līdz galam nepadarītus Darbus, par to tiek paziņots Uzņēmējam. Pēc Pasūtītāja paziņojuma saņemšanas (rakstiskas pa e-pastu vai mutiska pa tālruni), Uzņēmēja pienākums ir nekavējoties, bet ne ilgāk kā 5 (piecu) dienu laikā, ierasties Pasūtītāja norādītajā vietā un uzsākt konstatēto trūkumu novēršanu, pretējā gadījumā Pasūtītājs ir tiesīgs vienpusēji sagatavot Iebildumu aktu un tas ir saistošs Uzņēmējam.
		1. Ja Uzņēmējs izvairās un/vai atsakās no šajā Līgumā punktā noteiktās Darbu trūkumu novēršanas un/vai nepabeigto Darbu izpildes, kas noteikti šajā Līguma punktā noteiktajā aktā, tad Pasūtītājam ir tiesības novērst tos pašam vai arī uzdot to izdarīt jebkurai citam uzņēmumam, kas specializējies šādu Darbu veikšanā. Izdevumus, kas saistīti ar Darbu trūkumu novēršanu un/vai nepabeigto Darbu izpildes pabeigšanu, kurus veic Pasūtītājs vai tā piesaistītais uzņēmējs, ir jāsedz Uzņēmējam. Līdzēji vienojas, ka šie Pasūtītāja izdevumi, kas Pasūtītājam veidojas šajā Līguma punktā noteiktajā gadījumā, tiek ieturēti no Uzņēmējam maksājamās Līguma summas, samazinot to proporcionāli radušos izdevumu apmēram.
		2. Gadījumā, ja Uzņēmējs nepiekrīt Iebildumu aktā norādītajam, tad Pasūtītājs un Uzņēmējs kopēji organizē neatkarīgu ekspertīzi, ar kuru konstatē veikto Darbu atbilstību vai neatbilstību Līguma un tā pielikumu un normatīvo aktu prasībām un nosacījumiem. Neatkarīgas ekspertīzes rezultātā sagatavotais ekspertīzes atzinums ir saistošs Līdzējiem.
		3. Ja Līgumā noteiktajā kārtībā organizētās ekspertīzes rezultātā tiek apstiprināta Uzņēmēja prasību un paziņojumu nepamatotība attiecībā uz Darbu atbilstību Līguma un tā pielikumu un normatīvo aktu prasībām, tad Uzņēmējs novērš visus Iebildumu aktā konstatētās neatbilstības, kā arī maksā Pasūtītājam Līgumā noteiktos nokavējuma procentus par Darbu izpildes termiņu kavējumu un līgumsodu, kā arī visas ar veikto ekspertīzi saistītās izmaksas. Ja ekspertīzes rezultātā ir konstatēta Darbu atbilstība Līguma un tā pielikumu un normatīvo aktu prasībām, tad Pasūtītājs sedz visas ar ekspertīzi saistītās izmaksas un rīkojas saskaņā ar Līguma prasībām.
	4. Pēc visu Iebildumu aktā norādīto neatbilstību novēršanas Uzņēmējs atkārtoti iesniedz Pasūtītājam Darbu pieņemšanas – nodošanas aktu, detalizēti norādot paveikto Darbu apjomu iepriekšējā mēnesī un novērstās neatbilstības, ko Pasūtītājs apņemas izskatīt un saskaņot 10 (desmit) dienu laikā no tā saņemšanas dienas. Pēc akta parakstīšanas Uzņēmējs iesniedz Pasūtītājam rēķinu apmaksai.
	5. Darbu pieņemšanas – nodošanas akts pēc tā abpusējas parakstīšanas kļūst par neatņemamu Līguma sastāvdaļu.
2. **Līguma saistību izpildes neievērošana, līgumsods un nokavējuma procenti**
	1. Līguma saistību izpildes termiņu neattaisnotas neievērošanas gadījumā pret vainīgo Līdzēju var tikt piemērots līgumsods vai aprēķināti nokavējuma procenti.
	2. Ja Uzņēmējs neattaisnoti nokavē Līgumā noteikto darbu izpildes termiņu, Pasūtītājs ir tiesīgs aprēķināt un iekasēt no Uzņēmēja nokavējuma procentus 0,5% apmērā no Līguma cenas par katru nokavējuma dienu.
	3. Ja Pasūtītājs kavē veikt samaksu par pamatoti iesniegtu rēķinu, Uzņēmējs ir tiesīgs aprēķināt un iekasēt no Pasūtītāja līgumsodu 0,5% apmērā no kavējuma summas par katru kavējuma dienu, bet ne vairāk kā 10% no Līguma cenas.
	4. Ja Uzņēmējs veic Darbus neatbilstoši tehniskajā specifikācijā noteiktajām prasībām vai apjomā, Pasūtītājs ir tiesīgs sagatavot Iebildumu aktu. Ja aktā konstatētās neizpildes ir pamatotas, Uzņēmējs maksā Pasūtītājam līgumsodu EUR 150 (viens simts piecdesmit euro) apmērā par katru Iebildumu aktā noteikto Darbu neizpildi. Iebildumu akts kļūst par Darbu pieņemšanas – nodošanas akta neatņemamu sastāvdaļu.
	5. Līgumsoda vai nokavējuma procentu samaksa neatbrīvo Līdzējus no turpmākās Līguma izpildes vai zaudējumu atlīdzības. Pasūtītājam ir tiesības ieturēt aprēķināto līgumsodu vai nokavējuma procentus no maksājuma summas, veicot apmaksu par paveiktajiem Darbiem.
	6. Līdzēji ir atbildīgi par otram Līdzējam nodarītajiem tiešajiem zaudējumiem, kuru apmērs nepārsniedz Līguma cenas apmēru par visu Darbu apjomu paveikšanu.
3. **Garantija**
	1. Garantijas termiņš izpildītajiem Darbiem ir 2 (divi) gadi no Darbu pieņemšanas – nodošanas akta parakstīšanas dienas.
	2. Ja Pasūtītājs garantijas laikā konstatē paveikto Darbu trūkumus vai defektus, uz ko attiecināmas garantijas saistības, par to rakstiski tiek paziņots Uzņēmējam, vienojoties par objekta apskates un novēršanas laikiem.
4. **Līguma izbeigšanas kārtība**
	1. Līdzējiem ir tiesības izbeigt šo Līgumu, savstarpēji par to rakstveidā vienojoties, vai arī vienpusēji, par to rakstveidā brīdinot otru Līdzēju vismaz 2 (divus) mēnešus iepriekš.
	2. Pasūtītājs, nosūtot rakstisku paziņojumu Uzņēmējam, var vienpusēji izbeigt Līgumu ātrāk nekā tas ir noteikts Līguma 9.1.punktā, par to nosūtot Uzņēmējam rakstveida paziņojumu, jebkurā no šādiem gadījumiem:
		1. ja Uzņēmējs neattaisnotu iemeslu dēļ daļēji izpilda vai nepilda Līguma noteikumus vispār;
		2. ja ir pasludināts Uzņēmēja maksātnespējas process, apturēta vai pārtraukta Uzņēmēja saimnieciskā darbība, uzsākta tiesvedība par Uzņēmēja bankrotu vai tiek konstatēts, ka līdz paredzamajam līguma izpildes beigu termiņam Uzņēmējs būs likvidēts.
	3. Pasūtītājam ir tiesības nekavējoties vienpusēji atkāpties no šā Līguma izpildes, par to nosūtot Uzņēmējam rakstveida paziņojumu, ja Līgumu nav iespējams izpildīt tādēļ, ka Līguma izpildes laikā piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas. Šajā gadījumā Pasūtītājs veic samaksu par Uzņēmēja faktiski sniegtajiem Pakalpojumiem.
	4. Pēc Līguma izbeigšanas Uzņēmējam nekavējoties ir jānodod Pasūtītājam visu dokumentāciju (ja tāda ir), kas attiecas uz Pakalpojuma sniegšanu.
	5. Uzņēmējs pēc Līguma izbeigšanas, pieaicinot Pasūtītāju, sastāda aktu, nosakot Uzņēmēja izpildītās un Pasūtītāja pieņemtās Pakalpojuma daļas vērtību un Uzņēmējam pienākošās naudas summas.
	6. Uzņēmējam pienākošos naudas summu maksājumus Pasūtītājs veic 30 (trīsdesmit) dienu laikā no akta sastādīšanas dienas.
5. **Līguma grozījumi**
	1. Jebkuri šī līguma grozījumi vai papildinājumi, tajā skaitā izmaiņas Darbu izpildes termiņos, ir spēkā tikai tad, ja Līdzēji par to ir vienojušies rakstveidā, sastādot par to atsevišķu vienošanos.
	2. Līguma grozījumi Darbu izpildes termiņos var būt tikai gadījumā, ja Darbu izpilde ir neiespējama vai apgrūtināta laikapstākļu dēļ.
6. **Nepārvarama vara (Force Majeure)**
	1. Līdzēji ir atbrīvoti no atbildības par daļēju vai pilnīgu Līguma saistību nepildīšanu, ja saistību neizpilde ir radusies ārkārtēja rakstura apstākļu un nepārvaramas varas notikuma rezultātā, kura darbība sākusies pēc Līguma noslēgšanas, un kuru Līdzēji nevarēja iepriekš paredzēt un novērst. Pie šādiem apstākļiem pieskaitāmi: ugunsnelaime, kara darbība, vispārēja avārija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas nepakļaujas Līdzēju kontrolei un neiekļaujas to ietekmes robežās.
	2. Par nepārvaramas apstākļiem nav atzīstama Uzņēmēja finanšu situācijas pasliktināšanās, kļūdainu biznesa lēmuma pieņemšana vai sadarbības partneru negodprātīgā rīcība citu līgumu nosacījumu neizpildē.
	3. Līdzējam, kurš atsaucas uz nepārvaramu, ārkārtēja rakstura apstākļu darbību, 3 (trīs) dienu laikā rakstiski jāpaziņo otrajam Līdzējam par šādiem apstākļiem un to cēloņiem, norādot iespējamo saistību izpildes termiņu.
	4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā 30 (trīsdesmit) dienas, katram Līdzējam ir tiesības vienpusēji lauzt Līgumu. Ja Līgums šādā kārtā tiek lauzts, nevienam no Līdzējiem nav tiesību pieprasīt no otra zaudējumu atlīdzību.
7. **Strīdu atrisināšana**

Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā esamību tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.

1. **Piemērojamā likumdošana**

Visi jautājumi, kas nav noregulēti šajā Līgumā, tiek risināti saskaņā ar Latvijas Republikā spēkā esošajiem normatīvajiem aktiem.

1. **Sarakste un kontaktpersonas**
	1. Visi paziņojumi Līguma sakarā nosūtāmi uz Līgumā minētajām adresēm, un tiek uzskatīti par saņemtiem, kad nogādāti personīgi vai ar kurjeru, vai 4 (četras) darba dienas pēc tam, kad nosūtīti pa pastu Latvijas Republikas teritorijā ierakstītā vēstulē. Mainot savu nosaukumu, adresi vai citus rekvizītus katrs Līdzējs apņemas 7 (septiņu) dienu laikā paziņot otram Līdzējam par izmaiņām, pretējā gadījumā par saņemtiem uzskatāmi uz šajā Līgumā norādīto, vai pēdējo paziņoto adresi nosūtītie paziņojumi.
	2. Pasūtītāja kontaktpersonas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Uzņēmēja kontaktpersonas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. **Līguma dokumentu un informācijas pielietošana**

Līdzēji vienojas, ka šis Līgums kopā ar tā pielikumiem, kā arī Līguma izpildes laikā iegūtā informācija ir konfidenciāla, izņemot šī Līguma priekšmetu, termiņu, Līguma cenu un Līdzējus, un šī informācija nedrīkst tikt izpausta trešajām personām bez otra Līdzēja iepriekšējas, rakstiskas piekrišanas. Šajā punktā noteiktie ierobežojumi neattiecas uz gadījumiem, kad kādam no Līdzējiem informācija ir jāpublisko saskaņā ar Latvijas Republikā spēkā esošiem normatīvajiem.

1. **Fizisko personu datu aizsardzība**
	1. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
	2. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem.
	3. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
	4. Ja saskaņā ar normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, tas pirms šādu datu nodošanas informē par to otru Līdzēju, ja vien normatīvie akti to neaizliedz.
	5. Līdzēji apņemas veikt normatīvajos aktos noteiktos fizisko personu datu aizsardzības pasākumus, kā arī pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
2. Līgums parakstīts divos eksemplāros, katrs uz \_\_.(\_\_\_) lapām, pa vienam eksemplāram katram Līdzējam. Līgumam pievienoti šādi pielikumi:
	1. Pielikums Nr.1 – \_\_\_\_\_\_;

**Pušu paraksti un rekvizīti**